CELEX: 32021R2264
Language: lt
Date: 2021-12-17 00:00:00
Title: Komisijos įgyvendinimo reglamentas (ES) 2021/2264 2021 m. gruodžio 17 d. kuriuo dėl patvirtintų ir pasitvirtinusių nepriklausomų smulkiųjų alkoholinių gėrimų gamintojų naudojamo supaprastinto administracinio lydraščio paaiškinimų iš dalies keičiamas Reglamentas (EEB) Nr. 3649/92

2021 12 20   
               
               
                  LT
               
               
                  Europos Sąjungos oficialusis leidinys
               
               
                  L 455/22
               
            
         KOMISIJOS ĮGYVENDINIMO REGLAMENTAS (ES) 2021/2264
         2021 m. gruodžio 17 d.
         kuriuo dėl patvirtintų ir pasitvirtinusių nepriklausomų smulkiųjų alkoholinių gėrimų gamintojų naudojamo supaprastinto administracinio lydraščio paaiškinimų iš dalies keičiamas Reglamentas (EEB) Nr. 3649/92
         EUROPOS KOMISIJA,
         atsižvelgdama į Sutartį dėl Europos Sąjungos veikimo,
         atsižvelgdama į 2008 m. gruodžio 16 d. Tarybos direktyvą 2008/118/EB dėl bendros akcizų tvarkos, panaikinančią Direktyvą 92/12/EEB (1), ypač į jos 34 straipsnio 1 dalies antrą pastraipą,
         kadangi:
         
                     (1)
                  
                  
                     Komisijos įgyvendinimo reglamentu (ES) 2021/2266 (2) nustatoma Direktyvos 92/83/EEB (3) 23a straipsnio 1 dalyje nurodyto pažymėjimo, kurį valstybės narės turi išduoti nepriklausomiems smulkiesiems alkoholinių gėrimų gamintojams, forma. Tame reglamente taip pat nustatytos nuorodos, kurias tie gamintojai turi pateikti alkoholinių gėrimų gabenimo pagal Direktyvos 2008/118/EB IV ir V skyrius administraciniame dokumente;
                  
               
                     (2)
                  
                  
                     Komisijos reglamente (EEB) Nr. 3649/92 (4) nustatytas supaprastinto administracinio lydraščio, naudojamo gabenant akcizu apmokestinamas prekes, kurios išleistos vartoti išsiuntimo valstybėje narėje, turinys;
                  
               
                     (3)
                  
                  
                     siekiant įtraukti patvirtintus ir pasitvirtinusius nepriklausomus smulkiuosius gamintojus, būtina iš dalies pakeisti supaprastinto administracinio lydraščio, naudojamo gabenant išleistus vartoti alkoholinius gėrimus, 14 lauką ir jo paaiškinimus;
                  
               
                     (4)
                  
                  
                     todėl Reglamentas (EEB) Nr. 3649/92 turėtų būti atitinkamai iš dalies pakeistas;
                  
               
                     (5)
                  
                  
                     šio reglamento taikymas turėtų būti atidėtas iki 2022 m. sausio 1 d., kad būtų galima jį suderinti su nacionalinių priemonių, priimtų perkeliant Tarybos direktyvą (ES) 2020/1151 (5) į nacionalinę teisę, taikymu;
                  
               
                     (6)
                  
                  
                     šiame reglamente nustatytos priemonės atitinka Akcizų komiteto nuomonę,
                  
               PRIĖMĖ ŠĮ REGLAMENTĄ:
         
            1 straipsnis
            Reglamento (EEB) Nr. 3649/1992 priedas iš dalies keičiamas taip:
            
                        1)
                     
                     
                        supaprastinto administracinio lydraščio 14 laukas pakeičiamas taip:
                        „14 Sertifikatai (išduoti nepriklausomiems smulkiesiems alkoholinių gėrimų gamintojams dėl tam tikrų vynų ir spiritinių gėrimų)“;
                     
                  
                        2)
                     
                     
                        paaiškinimų 2 skirsnyje „Pavadinimai“ 14 laukui skirto įrašo 3 punktas pakeičiamas taip:
                        
                                    „3.
                                 
                                 
                                    „Jei alkoholiniams gėrimams, kurie pagaminti pasitvirtinusių nepriklausomų smulkiųjų gamintojų, ketinama prašyti taikyti sumažintą akcizo tarifą paskirties valstybėje narėje, pagal Komisijos įgyvendinimo reglamento (ES) 2021/2266 (*1) 6 straipsnį pridedama tam tikra informacija.
                                 
                              
                           (*1)  2021 m. gruodžio 17 d. Komisijos įgyvendinimo reglamentas (ES) 2021/2266, kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais (OL L 455).“;"
                        
                     
                  
                        3)
                     
                     
                        paaiškinimų 2 skirsnyje „Pavadinimai“ 14 laukui skirto įrašo 4 punktas panaikinamas.
                     
                  
         
            2 straipsnis
            Šis reglamentas įsigalioja dvidešimtą dieną po jo paskelbimo Europos Sąjungos oficialiajame leidinyje.
            Jis taikomas nuo 2022 m. sausio 1 d.
         
         
            Šis reglamentas privalomas visas ir tiesiogiai taikomas visose valstybėse narėse.
            Priimta Briuselyje 2021 m. gruodžio 17 d.
            
               
                  Komisijos vardu
               
               
                  Pirmininkė
               
               Ursula VON DER LEYEN
            
         
         
            (1)  OL L 9, 2009 1 14, p. 12.
         
            (2)  2021 m. gruodžio 17 d. Komisijos įgyvendinimo reglamentas (ES) 2021/2266, kuriuo nustatomos Tarybos direktyvos 92/83/EEB taikymo taisyklės dėl nepriklausomų smulkiųjų alkoholinių gėrimų gamintojų patvirtinimo ir pasitvirtinimo akcizų taikymo tikslais (žr. šio Oficialiojo leidinio p. 26).
         
            (3)  1992 m. spalio 19 d. Tarybos direktyva 92/83/EEB dėl akcizų už alkoholį ir alkoholinius gėrimus, struktūrų derinimo (OL L 316, 1992 10 31, p. 21).
         
            (4)  1992 m. gruodžio 17 d. Komisijos reglamentas (EEB) Nr. 3649/92 dėl supaprastinto administracinio lydraščio, skirto Bendrijos viduje judantiems akcizu apmokestinamiems produktams, kurie išleisti vartojimui išsiuntimo valstybėje narėje (OL L 369, 1992 12 18, p. 17).
         
            (5)  2020 m. liepos 29 d. Tarybos direktyva (ES) 2020/1151, kuria iš dalies keičiama Direktyva 92/83/EEB dėl akcizų už alkoholį ir alkoholinius gėrimus struktūrų suderinimo (OL L 256, 2020 8 5, p. 1).